આવું બધાની સાથે બનતું હોય છે – ઓફિસના કમ્પ્યુટરમાંથી કોઈ પ્રેઝન્ટેશન પેનડ્રાઇવમાં કોપી કરીને ક્લાયન્ટને બતાવવા માટે લઈ જવાનું હોય, પણ પેનડ્રાઇવ ફૂલ હોય! આપણે ઉતાવળમાં હોઈએ એટલે પેનડ્રાઇવમાંની ફાઇલ્સ ડિલીટ કરવાને બદલે, ‘શાંતિથી તપાસીને ડિલીટ કરીશું’ એવું વિચારીને પેનડ્રાઇવનું બધું કોપી કરી, કમ્પ્યુટરમાં એક નવું ફોલ્ડર બનાવી તેમાં ખડકી દઈએ. આ બધું જ, અગાઉ આપણે કમ્પ્યુટરમાંથી જ પેનડ્રાઇવમાં કોપી કર્યું હોય. પરિણામે હવે કમ્પ્યુટરમાં ડુપ્લિકેટ ફાઇલ્સ સર્જાઈ!